### Beslutninger:

Dorte Simonsen og Magistratsafdelingen for Teknik og Miljø med bemærkning, at byrådet i sit møde den 27. april 2022 har vedtaget Magistratens foranstående indstilling af 19. april 2022.

###

Den årlige status på klimaregnskaber for [adresse] som samfund og som koncern samt status på implementering af Klimahandlingsplan 2021-2024 og Klimafondens projekter.

### Resume

Byrådet vedtog i 2008, at [adresse] skal være CO2-neutral i 2030. Dette mål blev fulgt op af byrådets vedtagelse 25. marts 2020 af årlige bindende klimamål, der angiver udviklingen frem til 2030.

I klimaregnskab 2020 for [adresse] som samfund (jf. bilag 1) fremgår det, at det bindende klimamål for 2020 er opfyldt, i det den samlede netto-udledning fra [adresse] som samfund i 2020 udgjorde 1.103 tusinde tons CO2e.Udledningen er 161 tusinde tons CO2e mindre end det fastsatte klimamål, svarende til ca. 13%.

Udledningen i [adresse] som samfund faldt med ca. 26% sammenlignet med 2019, primært begrundet i ændret forbrugeradfærd som følge af covid-19. Det har betydet en lavere udledning fra transporten, der er reduceret med 256 tusinde tons CO2e.

Nye og forberede data på udledning fra transportsektoren viser, at [adresse] særligt for tung transport (lastbiler) har en højere udledning end tidligere antaget. Afvigelser som denne i forhold til byrådets bindende klimamål forventes håndteret via en stejlere kurve for klimamålene frem til 2030, jf. bilag 7.

[adresse] for kommunen som koncern (jf. bilag 2) viser en stigning i udledningen på 3%, svarende til 1.082 tons CO2e fra 2020 til 2021. Dermed ligger CO2e-udledningen 2.347 tons over det byrådsvedtagne mål for 2021, svarende til ca. 6%, og der skal anvises kompenserende handlinger til indarbejdelse i Magistratens budgetforslag.

### Beslutningspunkter

Det indstilles:

At 1) Byrådet tager [adresse] for [adresse] som samfund til efterretning, og noterer, at det bindende klimamål for 2020 er opfyldt.

At 2) Byrådet tager [adresse] for [adresse] som koncern til efterretning og anmoder Teknik og Miljø om – efter koordinering med de øvrige afdelinger - at fremsende forslag til korrigerende handlinger for en merudledning på 2.347 tons CO2e forud for Magistratens budgetforslag.

At 3) Byrådet tager afrapportering af Klimaplan 2021-2024 til efterretning.

At 4) Byrådet tager afrapportering på Klimafondens projekter til efterretning.

At 5) Klima- og Bæredygtighedsudvalget anmodes om i samarbejde med Teknik og Miljø at levere en analyse og anbefalinger, der kan belyse et katalog over mulige handlinger i forhold til den forventede øgede manko i 2030 for persontransport og tung transport.

At 6) Byrådet justerer de årlige klimamål i overensstemmelse med nye og forbedrede data, mens klimaneutralitetsmålet fastholdes.